संस्कार के बाद इकट्‌ठी की गई अस्थियां; भावुक हुए सुखबीर बादल
Parkash Singh Badal Death Updates; Antim Ardas Date | Ashes Collect Badal Village SAD Sukhbir Badal  पंजाब के पूर्व मुख्यमंत्री व अकाली दल के सरपरस्त स्वर्गीय प्रकाश सिंह बादल की अंतिम अरदास उन्हीं के गांव बादल में 4 मई को होगी।
पंजाब के पूर्व मुख्यमंत्री प्रकाश सिंह बादल की आज अस्थियां इकट्‌ठी की गईं। जिसमें अकाली दल के अलावा पंथक संगठनों के मुखी भी पहुंचे। इस दौरान सुखबीर बादल भावुक हो गए। उन्हें मनप्रीत बादल ने संभाला। पूर्व सीएम की अंतिम अरदास उन्हीं के गांव बादल में 4 मई को होगी।
गौरतलब है कि 25 अप्रैल की शाम प्रकाश सिंह बादल का अस्पताल में इलाज के दौरान देहांत हो गया था। बीते दिन ही उनका अंतिम संस्कार उन्हीं के गांव बादल में किया गया। आज सुबह अस्थियों को इकट्‌ठा किया गया। जिसके बाद उनकी अंतिम अरदास गांव बादल में 4 मई को करने पर भी विचार किया गया।
भावुक हुआ बादल परिवार
शुक्रवार सुबह प्रकाश सिंह बादल साहब की अस्थियों को एकत्रित करने के लिए पंथ की महान हस्तियों के अलावा अकाली दल के नेता भी पहुंचे। सुखबीर बादल इस दौरान भावुक हो गए। उनके चचेरे भाई पूर्व मंत्री मनप्रीत सिंह बादल ने उन्हें संभाला।
अनुष्ठान में भाग लेने के लिए दमदामी टक्साल के प्रमुख बाबा हरनाम सिंह खालसा, पूर्व जत्थेदार श्री अकाल तख्त साहिब ज्ञानी गुरबचन सिंह व संत रंजीत सिंह सेवा पंथी, रिश्तेदार, पार्टी नेता और कार्यकर्ता पहुंचे।
ये खबरें भी पढ़ें:- 
प्रकाश सिंह बादल पंचतत्व में विलीन:पंजाब के पूर्व CM का पैतृक गांव में अंतिम संस्कार; नड्‌डा, पवार और CM मान भी पहुंचे 
पंजाब के पूर्व मुख्यमंत्री प्रकाश सिंह बादल पंचतत्व में विलीन हो गए हैं। पैतृक गांव बादल में गुरुवार को उनका अंतिम संस्कार किया गया। बेटे सुखबीर बादल ने उन्हें मुखाग्नि दी। गांव के श्मशान घाट में जगह कम होने की वजह से उनका उनके ही किन्नुओं के बाग वाले खेत में राजकीय सम्मान के साथ अंतिम संस्कार किया गया (पूरी खबर पढ़ें)
अलविदा बड़े बादल, PHOTOS: पिता के सीने पर सिर रख रोए सुखबीर, भतीजे मनप्रीत ने दिया अर्थी को कंधा 
पंजाब के पूर्व मुख्यमंत्री प्रकाश सिंह बादल का आज पैतृक गांव बादल में अंतिम संस्कार किया जाएगा। उनके पार्थिव देह को घर से खेत (जहां अंतिम संस्कार होगा) तक ट्रैक्टर में ले जाया जाएगा। इस ट्रैक्टर को फूलों से सजाया गया है, जिस पर फख्र ए कौम लिखा गया है (पढ़ें पूरी खबर)